google/wiki40b huggingface dataset:
Hayashiella

Utseende

En middelsstor, lang og tynn, matt, gulbrunlig trebukk med svarte tegninger. Antennene er tynne, omtrent så lange som kroppen, hos hannen har hvert ledd en skarp pigg i spissen. Hodet er bredt snuteaktig forlenget. Pronotum er trapesformet, dekkvingene smale, noe innbuktede før spissen, sprikende i spissen, dekker ikke bakkroppsspissen. Beina er middels lange, lårene nokså slanke.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er utbredt på Borneo.
Oppdraget

Oppdraget er en årlig casekonkurranse mellom studentlag fra Norges Handelshøyskole (NHH), Handelshøyskolen BI og NTNU som arrangeres av Bekk Management Consulting. Studentlagene blir presentert for et reelt oppdrag basert på en reell problemstilling som en norsk virksomhet står overfor, der de konkurrerer om å presentere de beste strategiske rådene. Oppdraget gjennomføres i Oslo i februar, og gir studentene et unikt innblikk i både konsulenthverdagen og aktuelle problemstillinger i næringslivet.

Historie

Oppdraget ble første gang arrangert i 2008, da studentlagene fikk i oppgave å identifisere nye markedsmuligheter for KLP. Laget fra NTNU vant og donerte kr 25 000 kroner til Strømmestiftelsen og deres arbeid med mikrofinans. I 2009 fikk studentlagene i oppdrag å utarbeide strategiske anbefalinger for Bring Logistics basert på deres utfordringer i pakkemarkedet. NHH-laget stakk av gårde med seieren og førstepremien på 25 000 kroner. I tillegg valgte de å donere tilsvarende beløp til NHH-Aids skolebyggingsprosjekt i Malawi.
Metacity

Filosofi

Metacitys fokus er på enkelhet og brukbarhet heller enn overfladigheter og gimmick. Dets forfatter har karakterisert det som en: «kjedelig vindushåndterer for den voksne i deg. Mange vindushåndterere er som Marsmallows; Metacity er som Cheerios.»"

Tema

Til tross for at Metacity ikke har en komplett utviklingsdokumentasjon, har det blitt skrevet mange tema for Metacity. Et stort antall slike tema kan lastes ned fra GNOMEs kunst side, art.gnome.org. Det mest populære temaet er Clearlooks, som har vært GNOMEs standard tema siden versjon 2.12.

Kontrovers

Metacity, i motsetning til tidligere valg av GNOME vindushåndterere, har få konfigurasjonsvalg og dets innføring som standardvalg var en kontroversiell utvikling. De som var for Metacity sa at GNOME retter seg mot nye brukere av datamaskiner som ikke trenger den ekstreme konfigurabiliteten som Sawfish og Enlightenment gir. Havoc Pennington skrev et essay for å forklare hvorfor han skrev Metacity og forenklet GNOME-skrivebordet. Kritikere hevder at Metacity har ofret fleksibiliteten og kontrollen som vanligvis assosieres med Unix programmer. Denne oppfattede mangelen på fleksibilitet har ført til utvilkingen av utvidelser som Devil's Pie og Brightside.
Ribbemaneter

klasse Tentaculata

Denne klassen har tentakler.

orden Cydippida

Denne ordenen lever i de kaldere delene av Atlanterhavet og Stillehavet. Artene er kuleformede, og lever som plankton. I norske farvann er sjøstikkelsbær (Pleurobrachia pileus) vanlig. I Arktis, for eksempel rundt Svalbard og i Barentshavet, er Mertensia ovum en viktig planktonart .

orden Platyctenida

Disse dyrene adskiller seg sterkt i utseende og levevis fra andre ribbemaneter, og kan ved første blikk minne om flatormer. De er flattrykt fra oversiden, og lever på bunnen, eller festet på andre dyr. Utbredelsen er begrenset til varme hav.

orden Ganeshida

De to artene i denne ordenen lever som plankton i tropiske farvann.

orden Thalassocalycida

Ordenen omfatter foreløpig bare én art, Thalassocalyce inconstans, som ikke ble vitenskapelig beskrevet før i 1978. Denne arten er funnet i den nordlige delen av Stillehavet, i Atlanterhavet og i Middelhavet.

orden Lobata

Disse ribbemanetene har en avlang form, og er sammentrykt fra sidene. Ved norskekysten finnes lobemanet (Bolinopsis infundibulum). Til denne ordenen hører Mnemiopsis leidyi, som har spredt seg fra Amerika til Svartehavet med ballastvann, og gjort stor skade der. Den har nå også spredt seg til Det kaspiske hav. I Nord-Europa ble arten funnet mange steder høsten 2006, blant annet utenfor Tjøme og ved Bergen.

orden Cestida

Dyrene i denne ordenen har form som lange, tynne bånd, og lever i varme hav. Det er to arter: venusbelte (Cestum veneris) og Velamen parallelum.

klasse Nuda

Klasse Nuda eller Atentakulata er en liten klasse med en eneste orden, som alle mangler tentakler.

orden Beroida

Medlemmene i denne ordenen lever hovedsakelig av andre ribbemaneter. Langs hele norskekysten finnes agurkmanet (Beröe cucumis), som ligner svært på en gjennomsiktig agurk. Den kan ha masseforekomster på sensommeren/høsten, og er observert helt inne i Oslofjorden. I den sørlige delen av Nordsjøen er en annen art vanlig, Beröe gracilis. Den er også funnet i Skagerrak og Kattegat, men aldri i Norge.
The Times They Are a-Changin' (sang)

Coverversjoner

Sangen har blitt covret av mange artister, men mest berømt er versjonene til Joan Baez, The Seekers, Phil Collins, Simon & Garfunkel, og Nina Simone (På  To Love Somebody fra 1969), og nylig av Blackmore's Night.
The Beach Boys spilte inn en versjon av låten for albumet Beach Boys' Party! fra 1965. 
Damien Leith covret denne sangen på albumet Catch the Wind: Songs of a Generation fra 2008.
The Byrds covret denne sangen på debutalbumet deres Turn! Turn! Turn! fra 1965.
Bruce Springsteen har også covret denne sangen, med Dylan's deltagelse, i en konsert på The Kennedy Center.
Burl Ives covret sangen for albumet The Times They Are A-Changin' fra 1965, navngitt etter Dylan's sang.
Billy Joel var en annen kjent artist som har laget en versjon av denne sangen.  Hans versjon kan bli funnet på det Russiske konsetalbumet KOHUEPT og 5-disk samlealbumet My Lives.
John Mellencamp lagde en hjemmevideo innspilling av denne sangen på webcam den 2. september 2008 og la den ut på hjemmesiden sin neste dag som en uttalelse om mulig forandring presidentvalget i 2008 kunne gi Amerika. 
Damien Leith covret denne sangen for albumet Catch the Wind: Songs of a Generation fra 2008.
Me First and the Gimme Gimmes spilte inn denne sangen for deres EP Turn Japanese.
A Whisper in the Noise laget en coverversjon av sangen for filmen Lady in the Water.
Josephine Baker spilte sangen på hennes konsert i Carnegie Hall i 1973. Konserten ble spilt inn og gitt ut på LP-en Joséphine Baker recorded live at Carnegie Hall.
Åge Aleksandersen har gitt ut sangen på norsk med tittelen «Tida e ikke den samme». Den er gjendiktet av Håvard Rem og er tiende spor på albumet Fredløs – Dylan på norsk fra 1997.
Farmen

Farmen er en norsk Reality-TV-serie som har gått på TV 2 siden 2001. Konseptet går ut på at 12-14 mennesker skal bo på en gård uten moderne hjelpemidler, slik det var for 100 år siden. Her skal de overleve ved å samarbeide så godt som mulig. I hver uke må to utvalgte deltakere kjempe en duell der den tapende part må forlate farmen. Programmet har vært ledet av Gaute Grøtta Grav siden 2004. Han var forøvrig seriens første vinner.
Det er Strix Televisjon står bak konseptet.
Serien har vunnet Gullruten to ganger: femte sesong vant klassen beste reality (konkurranse) under Gullruten 2013 mens første sesong med Farmen kjendis vant klassen beste konkurransedrevne reality under Gullruten 2017. I tillegg vant Andreas Nørstrud klassen årets deltaker under 2013-utdelingen. Serien har dessuten vært nominert til beste reality i 2002 og beste konkurransedrevne reality i 2015, 2016, 2017, 2018 og 2019.
Farmen har vært en av de mest sette program på TV2 med 2014-sesongen på topp.

Regler

Hver uke har tre av deltakerne roller som storbonde, førstekjempe og andrekjempe. Storbonden blir valgt av deltakeren som ble slått ut sist uke. Førstekjempen blir valgt av storbonden, og førstekjempen velger andrekjempe. Andrekjempen velger så en gren, før første- og andrekjempen møtes i en tvekamp, der taperen må forlate gården (farmen). 
Hver uke har deltakerne et ukes-oppdrag de skal løse. Hvis de greier det vil storbonden få en finalekniv, og deltakerne vil få en sum penger de kan handle mat for.
I tvekampen andrekjempen velge mellom seks grener. Grener som har vært tilgjengelige i de forskjellige sesongene er: bryting, kunnskap, staurbæring, øksekast, slegge, saging, tautrekking, vardebygging, tenning av bål, bæring av vann, tømmerstokkrulling, melkespannholding og melkespannkasting.
Kringlebotn idrettslag

Fotball

Kringlebotn Fotball er fotballavdelingen til Kringlebotn Idrettslag. Den består av ca. 400 medlemmer. Kringlebotn Fotball har et A-lag i 7. divisjon og flere lag på breddenivå.

A-laget

A-laget ble stiftet 10.oktober 2012 av Dan Hindenes og Mads Kristian Skår. Det nåværende A-laget består av 31 medlemmer. De befinner seg i 7. divisjon, Avdeling 3
Tabell for sesongen 2012/2013 for 7. Divisjon, avdeling 3.

Statistikk om A-laget

Tabellplassering 2012/2013 sesongen: 4 plass.
Første trening: 15. Oktober 2012.
Første obligatoriske målscorer: Anders Jensen. 14 april.
Første obligatoriske seier: Borte mot Olsvik 5-4 21 april.
Dan Hindenes - Årets mest treningsvillige - 83,3% treningsfremmøte.
Anders Johansson - årets mest utviklede spiller.
Mads Kristian Skår - Årets spiller stemt av spillerne.
Anders Jensen - årets toppscorer med 11 mål.
Mads Kristian Skår - årets tilrettelegger.
Steffen Meiler - yngste debutant - 15 år 340 dager.
Steffen Meiler - yngste målscorer - 16 år 10 dager.

Kjente fotballspillere fra Kringlebotn Idrettslag

Henrik Gjesdal spiller nåværede for SK Brann. Han har i sin oppvekst spilt for Kringlebotn Idrettslag før han byttet klubb til SK Brann der han spiller som midtstopper.

Kringlebotn ballbane

Kringlebotn ballbane ligger nederst i kringlebotn og er kringlebotn Idrettslag sin hjemmebane. Lengden er på 90 m og en bredde på 45 m. Underlaget består av kunstgress med gummispon. Driftsformen er kommunal. Den er godkjent for 11er fotball. Banen benyttes av Kringlebotn Idrettslag, Fana Fotball og Sædalen Idrettslag. I tillegg bruker de gymsalen på kringlebotn skole som treningsarena.

Håndball

Kringlebotn håndball er håndballavdelingen til Kringlebotn Idrettslag. De har hjemmebane på sædalen skole. De har et damelag og flere breddelag.
Den unge eventyrer

Handling

En film om den unge Winston Churchill med glimt fra hans barndom. Handlingen følger ham fra hans skoledager, gjennom krigsskole, flere kriger b.la. boerkrigen hvor han som korrespondent blir tatt til fange, men klarer å flykte. Det er i filmen lagt stor vekt på hans forhold til faren.
Handlingen er hensatt til den britiske kolonitiden.

Om filmen

Filmen ble forholdsvis godt mottatt av den kjente filmkritikeren Roger Ebert. Det kjente bransjebladet Variety beskrev den som brilliant og fascinerende.
Nigel Hawthorne hadde sin filmdebut i denne.
Winston Churchill skal selv har kontaktet regissøren på 1960-tallet for å be ham lage en film om ham selv som omhandlet hans unge år. Han ville at han selvbiografiske bok Mine unge år, fra 1930, skulle brukes som grunnlag.
Linuxkjernens e-postliste

Linuxkjernens e-postliste er den primære e-postlisten for utvikling av Linuxkjernen, hvor de fleste kunngjøringer, diskusjoner, debatter og diskusjoner om kjernen finner sted. Andre e-postlister eksisterer for de ulike delsystemer av Linux og for ulike porteringer av Linuxkjernen, men dette er den primære kommunikasjonskanal mellom kjernens utviklere. Listen har omkring 1,000 meldinger daglig, de fleste av dem relatert til patcher.
Paal Maage Elstad

Biografi

Elstad er opprinnelig fra Odda, og er bosatt i Bergen. Han har tidligere vært elev på Skrivekunstakademiet i Hordaland.
György Matolcsy

Utdanning og yrkeserfaring

Matolcsy har en doktorgrad innen temaet konvertering av ungarske statseide selskaper til holdingselskaper, en oppgave han forsvarte i 1981. Før dette gikk han ved Karl Marx University of Economics (1972-1977), der han fikk en universitetsgrad innen sosialøkonomi. 
Han begynte å jobbe i det ungarske Finansdepartementet i 1978, der han jobbet fram til 1985. I 1985 begynte han å jobbe i Financial Research Institute, og i 1987 gikk han til Financial Research PLC, som teoretisk forsker, og rådgiver innen området kapitalmarkeder. Etter å ha jobbet ved Statsministerens Kontor i 1990, som bl.a. statssekretær og rådgiver for statsminister József Antall, ble han direktør for Privatisation Research Institute i 1991. 
Fra 1991 til 1994 jobbet han for Den europeiske bank for gjenoppbygning og utvikling (EBRD) i London. De første tre årene satt han i styret, og var Ungarns representant i EBRD. Det siste året var han direktør for EBRD. Etter dette jobbet han en årrekke for Privatisation Research Institute, som etterhvert byttet navn til Institute for Growth; her jobbet han fra 1995 til 2010, kun avbrutt av to år i Finansdepartementet i 2000-2002, der han var økonomiminister, og hadde ansvaret for bl.a. Széchenyiplanen. Han grunnla også Hungarian Economic Development Institute i 2007, der han jobbet fram til 2010.
Matolcsy var minister for nasjonal økonomi i Viktor Orbáns andre regjering, fra 2010 til 2013. Den 1. mars 2013 annonserte statsminister Orbán at Matolcsy ville bli nominert til stillingen som sentralbanksjef, og 4. mars overtok han etter András Simor.
Frédéric Passy

Bakgrunn

Passy ble født i Paris som sønn av Felix Passy, en veteran fra slaget ved Waterloo, og Marie-Louis-Pauline Salleron. Hans onkel var Hippolyte Passy, som var minister i regjeringen til både Louis Philippe og Napoleon III .
Passy studerte juss og praktiserte i en kort periode før han aksepterte et tilbud som regnskapsfører for statsrådet (Conseil de Droit) fra 1846 til 1849. Under påvirkning fra sin onkel sluttet han i posten og returnerte til universitetet hvor han studerte økonomi.

Økonom, politiker

Passy ble i 1863 tilbudt et professorat i økonomi, men avslo å ta imot det fordi han foraktet det franske keiserdømme. Etter monarkiets fall ble han medlem av nasjonalforsamlingen, og 1881-89 av deputertkammeret, men oppnådde ikke gjenvalg i 1889. Som parlamentsmedlem var Passy opptatt av utenrikspolitikk og internasjonal fredsmekling.
Passy var liberal av anskuelse og forsøkte å fjerne alle hindre for en harmonisk varehandel. Tvister mellom arbeidsgivere og arbeidere burde avgjøres ved mekling og voldgiftsdom, men enda viktigere var at megling og voldgift måtte erstatte krig som metode for å avgjøre tvister mellom folkene. Han stiftet i 1867 den første internasjonale fredsorganisasjonen.
Han ble i 1877 medlem av Académie des Sciences Morales et Politiques, et akademi som på samme måte som Det franske akademi er en avdeling av Institut de France. Han engasjerte seg i flere politiske spørsmål, som utdanningsreformer og fred mellom Frankrike og Preussen.
Sammen med briten Randal Cremer stiftet Passy i 1889 Den interparlamentariske union, en organisasjon som opprinnelig var en medlemsorganisasjon for individuelle parlamentarikere, men som i dag har nasjonalforsamlinger som medlemmer. Organisasjonen arbeidet for fredsmekling.
Linux-libre

Linux-libre er en fri og åpen, monolittisk og Unix-liknende operativsystemkjerne. Operativsystemet er en del av GNU-prosjektet og blir utviklet av Free Software Foundation Latin America.
Linux-libre prøver å være synkronisert med Linuxkjernen når det gjelder versjoner, men fjerner all programvare som ikke inkluderer sin kildekode, har en obfuskert kildekode, eller som blir lansert under en proprietær lisens.
Programvare uten tilgjengelig kildekode blir kalt binary blobs, og blir mest brukt for proprietær firmware i Linuxkjernen. Slik programvare gir ikke brukeren frihet til å endre, modifisere eller distribuere kildekoden, og var motivet bak opprettelsen av Linux-libre.
Første versjon ble lansert 20. februar 2008. Siste versjon er 5-3-gnu, og ble lansert 16. september 2019.
Morten Tyldum

Barndom

Tyldum vokste opp i Fyllingsdalen og senere på Sotra, men bodde i Tønsberg fra han var fem til åtte år gammel. Tyldum studerte ved Universitetet i Bergen, før han flyttet til New York som 20-åring. Der ble han utdannet ved School of Visual Arts.

Karriere

Tyldum arbeidet i NRK Drama og var med på å starte ungdomsserien U i 1991. Han regisserte også kortfilmer, novellefilmer og reklamefilmer. I 1999 ble Tyldum kåret til Årets filmtalent i Dagbladet. Han hadde sin spillefilmdebut med dramakomedien Buddy (2003), med Nicolai Cleve Broch, Aksel Hennie, Anders Baasmo Christiansen, Pia Tjelta, Janne Formoe og Edward Schultheiss i hovedrollene. Filmen vant prisen for beste norske kinofilm under Amandaprisen 2004. Tyldum regisserte deretter kriminalfilmen Varg Veum – Falne engler (2008), med Trond Espen Seim, Bjørn Floberg og Pia Tjelta i hovedrollene. Filmen er basert på Gunnar Staalesens roman Falne engler og er den fjerde i filmserien om privatdetektiven Varg Veum.
Tyldum gjorde seg bemerket internasjonalt med kriminalfilmen Hodejegerne (2011), med Aksel Hennie, Nikolaj Coster-Waldau og Synnøve Macody Lund i hovedrollene. Filmen er basert på Jo Nesbøs roman med samme navn. Den ble solgt til over 50 land og ble den første norske filmen som har blitt nominert til BAFTA for beste utenlandske film. Filmen vant publikumsprisen under Amandaprisen 2012. Tyldum hadde også suksess med den historiske thrilleren The Imitation Game (2014), med Benedict Cumberbatch og Keira Knightley i hovedrollene. Filmen er basert på den britiske matematikeren Alan Turings innsats under andre verdenskrig. Den ble nominert til åtte Oscar under den 87. Oscar-utdelingen, inkludert for beste film, og Tyldum ble som første nordmann nominert til beste regi. Han ble også nominert til Directors Guild of America Award for beste regi i en spillefilm. Tyldum regisserte sci-fi drama Passengers, med Chris Pratt og Jennifer Lawrence i hovedrollene, også på rollelista er Laurence Fishburne og Michael Sheen. Passengers kom ut i 2016.

Privatliv

Tyldum bosatte seg høsten 2012 i Beverly Hills med konen Janne, som han har en sønn sammen med. Han har også en stedatter.
Bakke (Vest-Agder)

Bakke er et sogn i Lister prosti og en tidligere kommune i Vest-Agder.

Historikk

I 1837 var Bakke ett prestegjeld, men siden det var delt på langs av fylkesgrensen mellom Vest-Agder og Rogaland (som fulgte elveløpet til Åna-Sira) måtte det deles i to formannskapsdistrikter. (For samme problem se også Bindal, Birkenes, Røldal, Strømm og Åseral – samt Hemne.) Fylkesgrensen ble flyttet vestover til sin nåværende posisjon i august 1838.
De fire sognene Bakke, Gyland, Tonstad og Øvre Sirdal utgjorde én samlet kommune fra 1838 til 1848. I 1849 ble Tonstad og Øvre Sirdal fradelt Bakke formannskapsdistrikt og dannet Sirdal kommune. Fra og med 1849 var Bakke en del av Bakke og Gyland kommune fram til Gyland ble fradelt som egen kommune i 1894.
Den 1. januar 1965 ble Bakke og Gyland kommuner (sammen med Nes og Hidra kommuner) slått sammen med Flekkefjord by til Flekkefjord kommune.
De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.
Alice Huyler Ramsey

Biografi

Ramsey ble født Alice Taylor Huyler, datter av John Edwin Huyler, en trelastforhandler og Ada Mumford Farr. Hun gikk på Vassar College fra 1903-1905.
I 1908 kjøpte hennes mann til henne en ny Maxwell runabout. Hun var ivrig sjåfør, og i september 1908 kjørte den ene av de tre Maxwells som ble registrert i årets American Automobile Association's (AAA) Montauk Point utholdenhetsløp, som en av bare to kvinner som deltok. En av de andre Maxwell-sjåfører var Carl Kelsey, som kjørte for å gi Maxwell-Briscoe publisitet. Det var etter dette løpet at Kelsey foreslo at hun forsøker å kjøte tvers over USA for Maxwell-Briscoe. Selskapet ville gi henne en 1909 touring car for turen, og ville også hjelpe til med de deler som måtte tenges. Plan var opprinnelig ment som et publisitet stunt for Maxwell-Briscoe,og ville også vise seg å være en del av Maxwell's pågående strategi for spesielt markedsføring til retter mot kvinner.På den tiden ble ikke kvinner ofte oppfordret til å kjøre bil.
Den 9. juni 1909 startet den 22 år gamle husmor og mor fra Hackensack, New Jersey, og begynte på den 3 800 kilometer lange reisen fra Hell Gate i på Manhattan, New York til San Francisco, California i en grønn Maxwell 30. På hennes 59-dagers tur ble hun ble ledsaget av to eldre svigersøstre og en venninne, ingen av dem kunne kjøre bil. De kom frem med stor festivitas 7. august, selv om det var tre uker senere enn opprinnelig planlagt.
Gruppen brukte kart fra American Automobile Association under reisen. Bare 244 av de 5 767 kilometer gruppen kjørte var asfaltert. I løpet av turen skiftet Ramseyn 11 dekk, renset tennplugger, reparerte en ødelagt bremsepedal og måtte sove i bilen da den ble sittende fast i gjørme. Kvinnene navigerte for det meste navigeres ved hjelp av telefonstolper. Fulgte stolper med flere ledninger i håp om at det ville føre frem til en by.
Langs veien krysset de sporet av en menneskejeger i Nebraska, Ramsey fikk lus i et hotell i Wyoming, og i Nevada ble de omringet av dansende indianere, utstyrt med pil og bue for en sammenkomst. I San Francisco ventet en folkemengde på dem utenfor St. James Hotel. Ramsey ble utruop av AAA i 1960 som «Woman Motorist of the Century». I sine senere år bodde hun i West Covina, California hvor hun, i 1961 skrev og publiserte historien om sin reise. Mellom 1909 og 1975 kjørte Ramsey over hele landet mer enn 30 ganger.
Ramsey ble gift med kongressmann John R. Ramsey fra Hackensack, New Jersey, den 10. januar 1906 i Hackensack, NJ. De fikk to barn, John Rathbone Ramsey, Jr. (1907-2000) og Alice Valleau Ramsey (1910-2015 ), som giftet seg med Robert Stewart Bruns (1906-1981).
Hun døde 10. september 1983, i Covina, California.
17. oktober 2000 ble hun den første kvinnen som ble innlemmet i Automotive Hall of Fame.
Salongservitør

Salongservitør er en arbeidsoppgave i en skipsbesetning. Skipets kaptein, overstyrmann og maskinsjef inntar sine måltider i skipets salong som også brukes som representasjonssted ved besøk om bord. Salongservitøren har ansvaret for anretningen og serveringen av alle måltider i salongen og tilhørende rom.
Sangene i våre hjerter

Sangene i våre hjerter med undertittelen «141 viser fra den glemte sangskatten», er en visesamling utgitt av Elin Prøysen på forlaget Damm i 2007. «Sangene i våre hjerter» var også en spalte i ukebladet Familien, og denne viseboka er en forlengelse av denne spalten.
I boka finner man kjærlighetsviser, rallarsanger, sanger med religiøst innhold, sjømannsviser, revysanger, og viser fra de gamle lesebøkene kjent fra barneskolen – alt presentert med noter og enkel besifring. Boka er et kulturhistorisk referanseverk med faktastoff og kommentarer til hver sang. Som et tillegg i boka medfølger 2 CD-er innspilt av Elin Prøysen og Egil Johansson med det første verset i hver sang. Elin Prøysens kolleger i Norsk visearkiv Velle Espeland og Astrid Nora Ressem har bidratt med opplysinger om de enkelte visenes forfattere og komponister.
Boka er delt inn i 11 kapitler, pluss et tilleggskapitel med kildehenvisninger, litteratur- og rettighetsliste.